**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2015. gada 20. maija Direktīva (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (turpmāk – Direktīva 2015/849).  Likumprojekts "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā", kuru Direktīvas 2015/849 ieviešanai virzīs Finanšu ministrija.  Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Direktīvas 2015/849 67. panta 1. punktam dalībvalstīs jāstājas spēkā normatīvajiem un administratīvajiem aktiem, kas vajadzīgi, lai izpildītu Direktīvas 2015/849 prasības līdz 2017. gada 26. jūnijam. Latvijas Republikā par normatīvo aktu izstrādi, kas nepieciešami, lai izpildītu Direktīvas 2015/849 prasības, atbildīga ir Finanšu ministrija, kas šobrīd izstrādā likumprojektu "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā".  Jau šobrīd zināms, ka atbilstoši Direktīvas 2015/849 30. panta 1. un 3. punktam dalībvalstīm jānodrošina, lai katrā dalībvalstī kādā centrālā reģistrā, piemēram, komercreģistrā, uzņēmumu reģistrā, kas minēts Eiropas Parlamenta un Padomes Direktīvas 2009/101/EK (31) 3. pantā, vai publiskā reģistrā, tiktu glabāta informācija par korporatīvo vienību un citu juridisko vienību faktiskajiem īpašniekiem (Latvijas Republikā līdz šim ticis lietots jēdziens "patiesie labuma guvēji"), tostarp dati par kapitāla daļām, ko tās tur. Tāpat Direktīvas 2015/849 30. panta 5. punkts paredz, ka dalībvalstīm jānodrošina, lai informācija par korporatīvo vienību un citu juridisko vienību patiesajiem labuma guvējiem vienmēr bez jebkādiem ierobežojumiem būtu pieejama kompetentajām iestādēm un Eiropas Savienības finanšu ziņu vākšanas vienībām –, atbildīgajiem subjektiem šai informācijai jābūt pieejamai saistībā ar klienta uzticamības pārbaudi saskaņā ar Direktīvas 2015/849 II nodaļu, kā arī šai informācijai ir jābūt pieejamai jebkurai personai vai organizācijai, kas var pierādīt, ka tām ir likumīgas intereses. Maksa par šīs informācijas iegūšanu nedrīkstēs pārsniegt attiecīgās administratīvās izmaksas.  Eiropas Parlamenta un Padomes 2009. gada 16. septembra Direktīvas 2009/101/EK par to, kā vienādošanas nolūkā koordinēt nodrošinājumus, ko dalībvalstis prasa no sabiedrībām Līguma 48. panta otrās daļas nozīmē, lai aizsargātu sabiedrību dalībnieku un trešo personu intereses 3. pantā minētais reģistrs Latvijas Republikā ir Latvijas Republikas Uzņēmumu reģistrs (turpmāk – Uzņēmumu reģistrs), kā arī Uzņēmumu reģistrā jau šobrīd tiek iesniegta informācija par patiesajiem labuma guvējiem komercsabiedrībās. Līdz ar to jau šobrīd, izstrādājot likumprojektu "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā" saprotams, ka Uzņēmumu reģistram būs jāpielāgo Uzņēmumu reģistra informācijas sistēma gan informācijas par juridisko personu faktisko īpašnieku (patieso labuma guvēju) iegūšanai un glabāšanai, gan izsniegšanai ļoti plašam tiesību subjektu lokam.  Uzņēmumu reģistra informācijas sistēmas pielāgojumi, lai iegūtu un glabātu informāciju par patiesajiem labuma guvējiem plašākam tiesību subjektu lokam kā līdz šim, ir nelieli salīdzinājumā ar izmaiņām, kas jāveic informācijas izsniegšanas nodrošināšanai.  Nepieciešamā finansējuma piešķiršana, lai līdz 2017. gada 26. jūnijam veiktu pielāgojumus šā brīža informācijas sistēmā un nodrošinātu informācijas par patiesā labuma guvējiem savākšanu un uzglabāšanu, jau ir atrisināta, proti, šobrīd izskatīšanai Ministru kabinetā virzot Ministru kabineta rīkojuma projektu "Grozījums Ministru kabineta 2012. gada 17. septembra rīkojumā Nr. 438 "Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai"" (VSS–64).  Vienlaikus **pašreizējais Uzņēmumu reģistra informācijas izsniegšanas mehānisms ir nepiemērots Direktīvā 2015/849 izvirzītajām prasībām**. Šobrīd Uzņēmumu reģistrs spēs nodrošināt informācijas izsniegšanu patieso labuma guvēju noskaidrošanai tikai esošo risinājumu ietvaros. Proti, katrai personai, kurai informācija būs nepieciešama, būs jāiesniedz atsevišķs iesniegums, kuru izskatot, Uzņēmumu reģistrs, izvērtējot to, vai pieprasītājam ir tiesības attiecīgo informāciju saņemt, atbilstoši samaksātās maksas apmēram, izsniegs pieprasīto informāciju (izziņu) pieprasītājam - elektroniski vai papīra formā. Saprotams, ka minētais risinājums nav ne efektīvs, ne savlaicīgs, jo Noziedzīgi iegūtu līdzekļu legalizācijas un terorisma finansēšanas novēršanas likuma subjektiem tādējādi nāktos katrā konkrētā pārbaudes gadījumā veikt atsevišķu informācijas pieprasījumu, aizkavējot klientu darījumus. Uz šāda izsniegšanas procesa neatbilstību likumprojekta "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā" izstrādes procesā norādījusi Finanšu ministrija, Latvijas Komercbanku asociācija, Noziedzīgi iegūtu līdzekļu legalizācijas novēršanas dienests un citi gan publiskā, gan privātā sektora pārstāvji. Informācijas par patiesajiem labuma guvējiem izsniegšanas veida neatbilstība konstatēta arī Nacionālā noziedzīgi iegūtu līdzekļu legalizācijas un terorisma finansēšanas risku novērtējuma izstrādes procesā. Secināts, ka esošais informācijas par patiesā labuma guvējiem apmaiņas ātrums kavē tiesībsargājošo iestāžu ātru lēmumu pieņemšanu, tādējādi aizkavējot noziegumu, kas saistīti ar noziedzīgi iegūtu līdzekļu legalizāciju un terorisma finansēšanu, atklāšanu. Papildus jāņem vērā, ka Noziedzīgi iegūtu līdzekļu legalizācijas un terorisma finansēšanas novēršanas likuma subjektiem ir nepieciešama visa reģistros uzkrātā informācija, ne tikai informācija par patiesā labuma guvējiem. Ievērojot minēto, lai nodrošinātu informācijas izsniegšanu patiesā labuma guvēju noskaidrošanai atbilstoši Direktīvas 2015/849 prasībām Direktīvas 2015/849 30. panta 5. punktā uzskaitītajam klientu lokam, Uzņēmumu reģistrā **nepieciešams izveidot jaunu, specializētu informācijas izsniegšanas tehnisko risinājumu**. Lai to īstenotu, ir nepieciešams izstrādāt gan datu izplatīšanas vidi, gan virkni servisus. Tāpat nepieciešams pārveidot datu struktūru, nodalot vēsturisko no aktuālās informācijas, precizējot lietoto terminoloģiju, nodrošināt atspoguļotās informācijas atbilstību normatīvajiem aktiem, kā arī vizuāli pārveidot, nodrošinot informācijas pārskatāmību. Papildus izstrādājams Uzņēmumu reģistra tīmekļa vietnē izvietojams risinājums, ar kura palīdzību tiks nodrošināts, ka informācija par patiesā labuma guvējiem tiek nodota tikai tām personām, kas ir tiesīgas šo informāciju saņemt.  Ieviešot Direktīvas 2015/849 prasības, Uzņēmumu reģistra vestajos reģistros reģistrētajam juridiskajām personām būs jāsniedz Uzņēmumu reģistram informācija par patiesā labuma guvējiem, ja tādi būs, kā arī Uzņēmumu reģistram būs pienākums sniegt informāciju Direktīvā noteiktajiem atbildīgajiem subjektiem. Tātad Uzņēmumu reģistram ir jāspēj uzkrāt piecos reģistros informācija, kas līdz šim ir uzkrāta tikai papīra formā, kā arī šī informācija būs jānodod virknei subjektu (kredītiestādēm, notāriem, apdrošināšanas kompānijām). Lai informācijas nodošana būtu efektīva, tai jābūt datu formā, līdz ar to nepieciešams veikt Uzņēmumu reģistra informācijas sistēmas pielāgojumus, kā arī jāizveido pilnīgi jauns informācijas izsniegšanas risinājums. Tā kā likumprojekts "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā" ir vēl tikai izstrādes stadijā, attiecīgie finanšu līdzekļi likumprojektā noteiktu funkciju izpildei 2017. gada budžetā nav piešķirti. Direktīvas izstrādes stadijā valsts pozīcijās par Direktīvas 2015/849 priekšlikumu tika norādīts, ka Uzņēmumu reģistram būs nepieciešami līdzekļi Direktīvas 2015/849 prasību ieviešanai, tomēr termiņš Direktīvas 2015/849 ieviešanai ir 2017. gads, līdz ar to nav iespējams ievērot vispārējo finanšu līdzekļu piešķiršanas kārtību un risināt jautājumu par līdzekļu piešķiršanu 2018. gada budžetā, jo ar 2018. gadu jau jāuzsāk datu nodošana no Uzņēmumu reģistra, tādējādi attiecīgo sistēmas uzlabojumu veikšana ir jāveic 2017. gadā.  Par informācijas par patiesajiem labuma guvējiem izsniegšanas nodrošināšanu (pašu informācijas izsniegšanas kanālu, nevis informāciju) atbildīgajiem subjektiem – saistībā ar klienta uzticamības pārbaudi saskaņā ar Direktīvas 2015/849 II nodaļu, kā arī jebkurai personai vai organizācijai, kas var pierādīt, ka tām ir likumīgas intereses, plānots piemērot maksu, kas atbilstoši Direktīvā 2015/849 noteiktajam nepārsniegs attiecīgās administratīvās izmaksas. Vienlaikus nepieciešamie finanšu līdzekļi Uzņēmumu reģistra informācijas izsniegšanas risinājuma pielāgošanai Uzņēmumu reģistram šobrīd nav piešķirti.  Papildus Direktīvas 2015/849 ieviešanai, jāņem vērā, ka no 2017. gada 30. oktobra līdz 10. novembrim Latvijā ieradīsies Eiropas Padomes Naudas atmazgāšanas novēršanas pasākumu ieviešanas novērtēšanas ekspertu komiteja (turpmāk - *Moneyval*), lai veiktu 5.kārtas novērtēšanu par Latvijas noziedzīgi iegūtu līdzekļu legalizācijas un terorisma finansēšanas novēršanas sistēmas tehnisko atbilstību FATF (*Financial Action Task Force*) rekomendācijām, šajā kārtā īpaši vērtējot tieši minētās sistēmas efektivitāti, nevis tehnisko atbilstību prasībām. 2017. gada vidū Latvijai būs jāsagatavo informatīvs ziņojums par iepriekš minēto, citastarp atspoguļojot tajā arī plānotos pasākumus, kurus paredzēts veikt, lai nodrošinātu Latvijas atbilstību FATF (*Financial Action Task Force*) rekomendācijām. FATF (*Financial Action Task Force*) 24.rekomendācija citastarp paredz, ka valstij jānodrošina pietiekama, precīza un savlaicīga informācijas par juridiskas personas kontroli un patiesajiem labuma guvējiem pieejamība kontroles institūcijām, kā arī atvieglota informācijas par juridiskās personas kontroli un patiesajiem labuma guvējiem pieejamība atbildīgajiem subjektiem – saistībā ar klienta uzticamības pārbaudi (FATF 10. un 22. rekomendācijas kontekstā). Jāņem vērā, ka primāri *Moneyval* eksperti vērtēs jau ieviestos pasākumus un to efektivitāti un tikai tad pasākumus, kurus valsts būs uzsākusi ieviest, jo to efektivitāti nav iespējams izmērīt. Viennozīmīgi, ka jau uzsākta pasākuma ieviešana, tiks pozitīvāk vērtēta nekā tikai plānots pasākums. Ievērojot minēto, iespējami ātrāka Uzņēmumu reģistra vesto reģistru informācijas izsniegšanas risinājuma pilnveidošana ir nozīmīga arī *Moneyval* ekspertu 5. kārtas novērtējuma par FATF 24. rekomendācijas izpildi kontekstā.  Ievērojot iepriekš minēto, nepieciešams iespējami ātrāk piešķirt papildu līdzekļus Uzņēmumu reģistra informācijas sistēmas pielāgojumiem un jauna datu izplatīšanas risinājuma izstrādei.  Kā iepriekš norādīts, lai nodrošinātu informācijas, kas nepieciešama patieso labuma guvēju noskaidrošanai pilnvērtīgu, efektīvu, savlaicīgu izsniegšanu, veicama konceptuāla Uzņēmumu reģistra informācijas izsniegšanas sistēmas modeļa maiņa. Uzņēmumu reģistrs sākotnēji apzinot iespējamos risinājuma variantus izvērtēja iespējas nepieciešamos sistēmas pielāgojumus pasūtīt no ārpakalpojuma sniedzēja. Nepieciešamais finansējums, **ja Uzņēmumu reģistra datu izplatīšanas sistēmu izstrādātu ārpakalpojuma sniedzējs, sastādītu 817 098,48 *euro***, neieskaitot izmaksas informācijas sistēmas uzturēšanai. Minētā summa aprēķināta ņemot vērā cilvēkstundu izmaksas, kas noteiktas atbilstoši šobrīd spēkā esošajam līgumam ar ārpakalpojuma sniedzēju par Uzņēmumu reģistra informācijas sistēmas uzturēšanu, un nav pamata uzskatīt, ka izmaksas varētu būt būtiski mazākas. Minēto finansējumu būtu iespējams Uzņēmumu reģistram piešķirt, lemjot par valsts budžetu 2018. gadam vai Eiropas Reģionālā attīstības fonda projekta ietvaros.  Apzinoties situācijas nozīmīgumu, kā arī nepieciešamību iegūt papildu finanšu līdzekļus jaunās datu izplātīšanas sistēmas izstrādei, Uzņēmumu reģistrs bija savlaicīgi pieteicies Eiropas Reģionālā attīstības fonda projektā, lai tā ietvaros tiktu izveidota jauna Uzņēmumu reģistra informācijas sistēma veikta esošās informācijas sistēmas pārbūve. Tomēr Uzņēmumu reģistra projekts netika iekļauts iesniegumu atlases 1. kārtas projektu sarakstā. Vides aizsardzības un reģionālās attīstības ministrija ir informējusi, ka līdz 2017. gada 2. maijam iesniegs priekšlikumus par 2. kārtas projektu sarakstu, kurā varētu tikt iekļauts arī Uzņēmumu reģistra projekts. Tas nozīmē, ka attiecīgā Uzņēmumu reģistra projekta īstenošana var tikt uzsākta tikai 2017. gada beigās (ja attiecīgo priekšlikumu un projektu iesniegumu izskatīšana neieilgs), kas arī ir pārāk vēls termiņš, lai nodrošinātu Direktīvas 2015/849 prasību ieviešanu laicīgi.  Savukārt, piešķirot nepieciešamo finansējumu valsts budžetā 2018. gadam, Uzņēmumu reģistrs finansējumu saņemtu tikai 2018. gada sākumā. Saprotams, ka pilnvērtīgu informācijas izsniegšanu, tādā formā, kādā to saņemt būtu ērti visām iesaistītajām pusēm, kas minētas Direktīvas 2015/849 30. panta 5. punktā, Uzņēmumu reģistrs varēs tikai pēc nepieciešamā finansējuma saņemšanas. Ievērojot minēto, kā arī ņemot vērā laiku, kas nepieciešams publiskā iepirkuma procedūrai, pilnvērtīgu informācijas patieso labuma guvēju noskaidrošanai izsniegšanu Uzņēmumu reģistrs, ja finansējums tiktu piešķirts 2018. gada valsts budžeta vai Eiropas Reģionālā attīstības fonda projekta ietvaros, varētu nodrošināt ne ātrāk kā no 2019. gada 1. janvāra. Norādāms, ka iesaistītās puses, piemēram, Latvijas Komercbanku asociācija, sniedzot viedokļus par nepieciešamajiem grozījumiem Noziedzīgi iegūtu līdzekļu legalizācijas un terorisma finansēšanas novēršanas likumā, saistībā ar Direktīvas 2015/849 ieviešanu, ir paudušas neapmierinātību ar situāciju, kurā informācijas izsniegšana tiktu nodrošināta tikai no 2019. gada 1. janvāra.  2017. un 2018. gadā Uzņēmumu reģistrs informācijas izsniegšanu nodrošinātu esošo mehānismu ietvaros (pieprasot informāciju katrā atsevišķā gadījumā, normatīvajos aktos noteiktajā kārtībā un termiņos), kas ir laikietilpīgāki un neatbilst ne Direktīvas 2015/849 30. panta 6. punktā noteiktajai, ne *Moneyval* 24.rekomendācijas savlaicīgas informācijas sniegšanas prasībai. Ievērojot minēto, ieviešot nepieciešamos informācijas sistēmas pielāgojumus informācijas patiesā labuma guvēju noskaidrošanai izsniegšanai tikai 2019. gada 1. janvārī tiek riskēts ar Direktīvas 2015/849 un *Moneyval* prasību neizpildi. Saskaņā ar Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punktu līdzekļus citastarp piešķir arī valstiski īpaši nozīmīgiem pasākumiem. Ņemot vērā, ka gan Direktīvas 2015/849 un *Moneyval* prasību izpilde ir Latvijas Republikai nozīmīgi pasākumi līdzekļus atbilstošas datu izplatīšanas sistēmas izveidei ir iespējams piešķirt Tieslietu ministrijai (Uzņēmumu reģistram) no valsts budžeta programmas 02.00.00 "Līdzekļi neparedzētiem gadījumiem".  Norādāms, ka finansējuma ieguvei ir izvērtēti arī alternatīvi risinājumi. Tieslietu ministrija, apzinot iekšējos resursus un izvērtējot Finanšu ministrijas ieteiktos risinājumus attiecībā uz Darbinieku prasījumu garantiju fondu un Uzturlīdzekļu garantiju fondu, ir secinājusi, ka Tieslietu ministrijas resorā nav tādu līdzekļu, kurus var tiesiski novirzīt Uzņēmumu reģistra informācijas sistēmas pielāgojumu izstrādei.  Attiecībā uz Darbinieku prasījumu garantiju fondu, likuma "Par darbinieku aizsardzību darba devēja maksātnespējas gadījumā" 6. panta otrā daļa nosaka, ka uzņēmējdarbības riska valsts nodevu par nodrošinājumu darbinieku prasījumu apmierināšanai no darbinieku prasījumu garantiju fonda līdzekļiem, kā arī par maksātnespējas jomu regulējošā likumā noteiktiem mērķiem katru gadu maksā ikviens darba devējs, kuram var pasludināt juridiskās personas maksātnespējas procesu vai pasludināt kredītiestādes maksātnespēju. Bet Maksātnespējas likumā attiecībā uz riska valsts nodevu ir minēta Maksātnespējas administrācija (173. pants, otrā daļa,), kuru var finansēt no uzņēmējdarbības riska valsts nodevas un var segt maksātnespējas procesa izmaksas (62. panta 7.2 punkts). Līdz ar to no uzņēmējdarbības riska valsts nodevas nevar segt darbības, kas nav saistītas ar maksātnespējas jomu.  Arī Uzturlīdzekļu garantiju fondam ir pavisam cits mērķis un regresa kārtībā atgūtos līdzekļus var izmantot tikai uzturlīdzekļu izmaksām. Atbilstoši 2016. gada 1. decembrī pieņemtajam jaunajam Uzturlīdzekļu garantiju fonda likumam (turpmāk – likums), kas stājās spēkā 2017. gada 1. februārī, jau 2017. gadā un turpmāk ik gadu ir nepieciešami papildu līdzekļi aptuveni 3.8 miljonu *euro* apmērā un papildu finansējums Uzturlīdzekļu garantiju fonda administrācijai 0.5 miljonu *euro* apmērā ik gadu jauno funkciju īstenošanai. Pašlaik kā papildus nepieciešamā finansējuma avots ir paredzēts regresa kārtībā atgūto līdzekļu pieaugums un uzkrāto līdzekļu izmantošana, tomēr turpinoties uzturlīdzekļu saņēmēju skaita pieaugumam, šo līdzekļu varētu arī nepietikt.  Ņemot vērā to, ka nevienu no minētājiem fondiem nav iespējams sasaistīt ar Uzņēmumu reģistra darbību, līdzekļu pārdale Uzņēmumu reģistram nav iespējama.  Izvēloties ārpakalpojuma sniedzēju un piešķirot attiecīgos finanšu līdzekļus 2017. gadā, līdz gada beigām nav pietiekami laika, lai varētu īstenot iepirkuma procedūru (kas pēc līdzšinējās pieredzes līdzīgas sarežģītības iepirkuma procedūrās aizņem vidēji divpadsmit mēnešus) un sistēmas izstrādes darbības, tāpēc ir nepieciešams meklēt citus risinājumus. Līdz ar to ir jāizmanto **alternatīvais risinājums – noalgot attiecīgus speciālistus kā pagaidu darbiniekus, lai izpildītu konkrētu darbību - izstrādātu datu izplatīšanas sistēmu**. Tā kā tie būs iestādes darbinieki, būs daudz vieglāk nodrošināt uzdevuma izpildes kontroli, kā arī izvairīties no riskiem, kas var rasties, slēdzot ārpakalpojuma līgumu sistēmas izstrādei. Šobrīd tas ir vienīgais veids kā nodrošināt Direktīvas 2015/849 ieviešanu un sagatavoties *Moneyval* novērtējumam 2017. gada novembra sākumā.  Izmantojot alternatīvo risinājumu, datu izplatīšanas sistēmu, kas nepieciešama informācijas patiesā labuma guvēju noskaidrošanai izsniegšanai, ir iespējams izveidot 12 mēnešu ietvaros (no 2017. gada 1. aprīļa līdz 2018. gada 31. martam (uzturēšana līdz 31. decembrim). Ja finansējuma piešķiršanas aizkavēšanās vai citu apstākļu dēļ projekta uzsākšana aizkavējas, projekta realizācijas ilgums (12 mēneši) netiek mainīts. Datu izplatīšanas sistēmas izveides nodrošināšanai uz noteiktu laiku būtu izveidojama projekta darba grupa no augsti kvalificētiem informācijas tehnoloģiju (turpmāk – IT) speciālistiem, kas darba tirgū ir augstāk atalgoti, kā valsts pārvaldes sistēma spētu nodrošināt, maksājot šiem speciālistiem mēnešalgu, saskaņā ar amatam noteikto amatu saimei atbilstošo līmeni un nodarbinātajam piešķirto 3. kategorijas mēnešalgu grupu (augsti kvalificētam nodarbinātajam nepieļaujam noteikt zemāku kategoriju). Ņemot vērā, *CV online* pētījumā "Latvijas algu un atlīdzību pētījums 2016"[[1]](#footnote-1) norādītās mēnešalgas (neto) augsti kvalificētam programmētājam vidējā mēnešalga ir 2500 *euro* (bruto 3600 euro)*.* Ievērojot minēto, normatīvo aktu iespēju robežās projekta darba grupai no augsti kvalificētiem IT speciālistiem nosakāms iespējami augsts atalgojums, lai vispār nepieciešamos speciālistus Uzņēmumu reģistrs spētu piesaistīt. Tāpat, ņemot vērā, ka Uzņēmumu reģistram šobrīd nav pieejams ne tehniskais nodrošinājums, ne atbilstoši aprīkotas darba vietas, nepieciešama arī minēto pozīciju iegāde, lai nodrošinātu projekta grupai atbilstošas iespējas izpildīt uzdevumu.  Projektējot un izstrādājot jebkuru jaunu informācijas un komunikāciju tehnoloģiju (turpmāk – IKT) risinājumu datu nodošanai, ir būtiski to integrēt jau esošajās sistēmās, lai nodrošinātu, ka jaunais risinājums sadarbojas ar esošajām informācijas sistēmām un ka jaunā risinājuma ģenerētajiem datiem var uzticēties. Ievērojot minēto, projekta realizācija nav iespējama bez Uzņēmumu reģistra Informācijas sistēmu attīstības un atbalsta nodaļas un Funkciju vadības nodaļas nodarbināto iesaistes. Uzņēmumu reģistra nodarbināto loma projektā būs atbalsta sniegšana projekta grupai, lai varētu veikt kvalitatīvu sistēmu savietojamību. Funkciju vadības nodaļas speciālistu iesaiste projektā ir kritiska, jo minētie speciālisti projektā nodrošinās zināšanas par Uzņēmumu reģistra informācijas sistēmas procesu uzbūvi, datu struktūru un savstarpējo saistību, savukārt Informācijas sistēmu attīstības un atbalsta nodaļas speciālisti pārzina, kā minētie procesi tiek nodrošināti tehniski, atbild par Uzņēmumu reģistra informācijas sistēmas drošības prasību ievērošanu, un attiecīgi, arī informācijas izsniegšanas pilnveides procesā tiek plānota iepriekš minēto speciālistu iesaiste pēc vajadzības visā projekta īstenošanas laikā. Juridiskās nodaļas nodarbinātajam savukārt jākontrolē sistēmas atbilstība normatīvajiem aktiem, tai skaitā Direktīvai 2015/84, likumprojektam "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā", kad tas tiks pieņemts Latvijas Republikas Saeimā un *Moneyval* prasībām. Galvenā valsts notāra vietniekam funkciju jautājumos visa projekta īstenošanas laikā būs paaugstināta darba intensitāte un atbildība, nodrošinot būtisku Uzņēmumu reģistram un visai valstij nepieciešama stratēģiski svarīga mērķa sasniegšanu. Galvenā valsts notāra vietnieks funkciju jautājumos uzraudzīs visu projektu kopumā - sekos līdzi projekta procesu laicīgai un kvalitatīvai izpildei.  **Datu izplatīšanas sistēmas izstrādei, pamatojoties uz piedāvāto risinājuma variantu, Uzņēmumu reģistram papildus ir nepieciešami 498163 *euro***, t.sk. 2017. gadā – 372277 *euro*, 2018. gadā no 1. janvāra līdz 31. martam 125886 *euro.*  Papildus jāņem vērā, ka Uzņēmumu reģistram būs jānodrošina izstrādātā risinājuma uzturēšana, un tāpēc ir nepieciešams, ka ar atsevišķiem projekta ieviešanas komandas dalībniekiem darba attiecības netiek izbeigtas 2018. gada 31. martā, bet tie tiek algoti uzturēšanas darbību veikšanai. Darbinieki, kuru pienākums būtu uzturēt izstrādāto risinājumu no 2018. gada 1. aprīļa līdz 31. decembrim, ir nepieciešami, jo tiek izstrādāts jauns tehniskais risinājums, kura uzturēšana nav paredzēta esošajā Uzņēmumu reģistra informācijas sistēmas uzturēšanas ārpakalpojuma līgumā. Minētais uzturēšanas ārpakalpojuma līgums beidzas 2018. gada beigās. No 2019. gada Uzņēmumu reģistra informācijas sistēmas uzturēšana, t.sk. jaunizstrādātais datu izplatīšanas tehniskais risinājums tiks uzturēts, saskaņā ar Uzņēmumu reģistra informācijas sistēmas moduļu uzturēšanas stratēģiju. Atbilstoši normatīvajam regulējumam informācijas izsniegšana no reģistriem ir maksas pakalpojums. Arī šajā gadījumā klienti nebūs atbrīvoti no maksas, un līdz ar to finansējums datu izplatīšanas risinājuma uzturēšanai tiks segts no informācijas sniegšanas pakalpojumu maksām. Ņemot vērā iepriekš minēto, lai nodrošinātu informācijas sistēmas uzturēšanu un pilnveidošanu 2018. gadā no 1. aprīļa līdz 31. decembrim Uzņēmumu reģistram būs nepieciešams finansējums 85351 *euro* apmērā.  Ievērojot iepriekš minēto secināms, ka vienīgais iespējamais veids kā savlaicīgi novērst riskus attiecībā uz Direktīvas 2015/849 un *Moneyval* prasību neizpildi saistībā ar informācijas, kas nepieciešama patiesā labuma guvēju noskaidrošanai, pieejamības nodrošināšanu, ir iegūt nepieciešamos līdzekļus Uzņēmumu reģistra datu izplatīšanas risinājuma izstrādei no līdzekļiem neparedzētiem gadījumiem uz laiku, darbu veikšanai, piesaistot augsti kvalificētus speciālistus kā Uzņēmumu reģistra darbiniekus, savukārt jautājumu par papildus nepieciešamo finansējumu 2018. gadam, risināt likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" izstrādāšanas laikā. |
| 3. | Projekta izstrādē iesaistītās institūcijas | Tieslietu ministrija (Uzņēmumu reģistrs). |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017. gads | | Turpmākie trīs gadi (*euro*) | | |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 372277 | 0 | 0 | 0 |
| 2.1. valsts pamatbudžets | 0 | 372277 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -372277 | 0 | 0 | 0 |
| 3.1. valsts pamatbudžets | 0 | -372277 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 372277 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākuma īstenošanas nodrošināšanai uz noteikto laiku tiks izveidota Projektu nodaļa ar 11 amata vietām (1 projektu vadītājs (nodaļas vadītājs), 2 biznesa sistēmu analītiķi, 2 sistēmanalītiķi, 6 programmētāji), savukārt informācijas sistēmu arhitekts un lietotāju saskarnes dizainers, ņemot vērā attiecīgo speciālistu iesaistes ilgumu, tiks piesaistīti, noslēdzot uzņēmuma līgumus:  **Izmaksas 2017. gadā (no 1. aprīļa līdz 31. decembrim): 372 277 *euro***  Kopā: Atlīdzība (EKK 1000) – **352 277*euro*** (t.sk. atalgojums 285 037*euro*, VSAOI 23.59 % – 67 240 *euro*):  1. Atlīdzība (EKK 1000) 294 739*euro* (t.sk. atalgojums 238 481*euro*, VSAOI 23.59 % **-** 56 258*euro*):  1.1. Mēnešalga – projektu vadītājs (nodaļas vadītājs) un 2 sistēmanalītiķi (19.4. amatu saimes V līmeņa 13. mēnešalgu grupa, 3. kategorija) 1917 *euro*/mēn x 9 mēn.x 3 amata vietas = 51 759 *euro*;  1.1.1. Motivācijas piemaksa 40 % apmērā no plānotās mēnešalgu kopsummas – 20 704 *euro*;  1.2. Mēnešalga – 6 programmētāji, 2 biznesa sistēmu analītiķi (19.4. amatu saimes IV līmeņa 12. mēnešalgu grupa, 3. kategorija) 1647*euro*/mēn x 9 mēn.x 8 amata vietas = 118 584 *euro*;  1.2.1. Motivācijas piemaksa 40 % apmērā no plānotās mēnešalgu kopsummas –47 434 *euro*;  1.3. Lai nodrošinātu projekta izpildi projektam nepieciešams piesaistīt Informācijas sistēmu arhitektu, lietotāju saskarnes dizaineru 24 471 *euro* (t.sk. atalgojums 19 800 *euro*, VSAOI 23.59 % - 4671 *euro*):  1.3.1. (EKK 1150 Atalgojums fiziskajām personām uz tiesiskās attiecības regulējošu dokumentu pamata - uzņēmumu līgumi) Informācijas sistēmu arhitektam – 9900 *euro* (tiks piesaistīts projekta sākumā un sekos līdzi paveiktajam arī projekta ieviešanas laikā);  1.3.2. (EKK 1150 Atalgojums fiziskajām personām uz tiesiskās attiecības regulējošu dokumentu pamata - uzņēmumu līgumi) lietotāju saskarnes dizainers – 9900 *euro* (tiks piesaistīts projekta sākumposmā);  1.4. Ņemot vērā, ka, iesaistoties projekta īstenošanā, papildus tiks noslogi esošie nodarbinātie, nepieciešams paredzēt piemaksu par papildu darbu esošajiem nodarbinātajiem 33 067 *euro* (t.sk. atalgojums 26 756 *euro*, VSAOI 23.59 % **-** 6311 *euro*):  1.4.1. galvenā valsts notāra vietnieks funkciju jautājumos (35. amatu saimes V līmeņa 13. mēnešalgu grupa): Piemaksa par papildu darbu 30 % apmērā no esošās mēnešalgas un motivācijas piemaksa 30 % apmērā no esošās mēnešalgas (1435 *euro*/mēn.) –7750 *euro*;  1.4.2. Juridiskās nodaļas vadītāja vietnieks (21. amatu saimes IV līmeņa 11. mēnešalgu grupa): Piemaksa par papildu darbu 30 % apmērā no esošās mēnešalgas (1164 *euro*/mēn.) –3143 *euro*;  1.4.3. Informācijas sistēmu attīstības un atbalsta nodaļas vadītājs (19.4. amatu saimes V līmeņa 13. mēnešalgu grupa): Piemaksa par papildu darbu 30 % apmērā no esošās mēnešalgas (1917 *euro*/mēn.) –5176 *euro*;  1.4.4. Informācijas sistēmu attīstības un atbalsta nodaļas sistēmanalītiķis - informācijas sistēmu drošības pārvaldnieks (19.4. amatu saimes IV līmeņa 12. mēnešalgu grupa): Piemaksa par papildu darbu 30 % apmērā no esošās mēnešalgas (1578 *euro*/mēn.) – 4261 *euro*;  1.4.5. Funkciju vadības nodaļas vadītājas vietniece (35. amatu saimes III līmeņa 10. mēnešalgu grupa): Piemaksa par papildu darbu 30 % apmērā no esošās mēnešalgas (1287 *euro*/mēn.) – 3475 *euro*;  1.4.6. Funkciju vadības nodaļa referents (35. amatu saimes II līmeņa 9. mēnešalgu grupa): Piemaksa par papildu darbu 30 % apmērā no esošās mēnešalgas (1093 *euro*/mēn.) – 2951 *euro*.  Pamatlīdzekļi: **20 000 *euro***  1. EKK 5230 Pārējie pamatlīdzekļi: 20 000 *euro*  Servertehnikas iegāde programmatūras izvietošanai 20 000 *euro*  Disks priekš NetApp DS4246 disku lādes 2TB SATA (NETAPP disku lādes papildinājumiem ar 12x2TB diskiem, ar ražotāju atbalstu uz 3 gadiem), 16 000 *euro*.  NetApp pakalpojums, kas ietver konsultācijas par programmatūras un aparatūras uzstādīšanu, iestatīšanu un ekspluatāciju, kā arī uzstādīšanas plānošanu, uzstādīšanu, iestatīšanu un problēmu risināšanu, 1000 *euro*.  Komutatoru iegāde disku masīva pieslēgšanai (HP *Procurve* 2920-48G vai līdzvērtīgus 2 gab.) kuri nodrošina iespēju pievienojot papildus komutatorus iegūt, 3000 *euro*.  2018. gadā nepieciešami 211 237 *euro*, lai nodrošinātu projekta turpināšanu un pilnīgu darbu pabeigšanu, kā arī veiktu informācijas sistēmas uzturēšanu. **Izmaksas 2018. gadam (no 1. janvāra līdz 31. decembrim): 211 237 *euro***  Izmaksas 2018. gadam (no 1. janvāra līdz 31. martam): 125 886 *euro*  Kopā: Atlīdzība (EKK 1000) – **125 886 *euro*** (t.sk. atalgojums 101 858 *euro*, VSAOI 23.59 %– 24 028 *euro*):  1. Atlīdzība (EKK 1000) 114 863 *euro* (t.sk. atalgojums 92 939 *euro*, VSAOI 23.59 %**-** 21 924 *euro*):  1.1. Mēnešalga projektu vadītājam (nodaļas vadītājs) un 2 sistēmanalītiķiem (19.4. amatu saimes V līmeņa 13. mēnešalgu grupa, 3. kategorija) 1917 *euro*/mēn x 3 mēn.x 3 amata vietas = 17 253 *euro*  1.1.1. Motivācijas piemaksa 40 % apmērā no plānotās mēnešalgu kopsummas –6901*euro*  1.1.2. Neizmantotais atvaļinājums 100 % apmērā no plānotās mēnešalgas projektu vadītājam (ņemot vērā, ka nepieciešams paredzēt risku, ka darba apjoma dēļ projekta īstenošanas periodā nodarbinātais nevarēs doties ikgadējā atvaļinājumā) – 1917 *euro*  Ņemot vērā, ka 2 sistēmanalītiķi turpinās darba saistības līdz 2018. gada 31. decembrim, šiem nodarbinātajiem plānots nodrošināt došanos ikgadējā atvaļinājumā jebkurā gadījumā un nav nepieciešams paredzēt neizmantotā atvaļinājuma risku.  1.2. Mēnešalga 6 programmētājiem, 2 biznesa sistēmu analītiķiem (19.4. amatu saimes IV līmeņa 12. mēnešalgu grupa, 3. kategorija) 1647 *euro*/mēn x 3 mēn.x 8 amata vietas = 39 528 *euro*  1.2.1. Motivācijas piemaksa 40 % apmērā no plānotās mēnešalgu kopsummas –15 811 *euro*  1.2.2. Neizmantotais atvaļinājums 100 % apmērā no plānotās mēnešalgas 5 programmētājiem un 2 biznesa sistēmu analītiķiem (ņemot vērā, ka nepieciešams paredzēt risku, ka darba apjoma dēļ projekta īstenošanas periodā nodarbinātie nevarēs doties ikgadējā atvaļinājumā) – 1647 *euro* x 7 amatu vietas = 11 529 *euro*  Ņemot vērā, ka viens no programmētājiem turpinās darba saistības līdz 2018. gada 31. decembrim, šim nodarbinātajam plānots nodrošināt došanos ikgadējā atvaļinājumā jebkurā gadījumā un nav nepieciešams paredzēt neizmantotā atvaļinājuma risku.  1.3. Ņemot vērā, ka iesaistoties projekta īstenošanā papildus tiks noslogi esošie nodarbinātie, nepieciešams paredzēt piemaksu par papildu darbu esošajiem nodarbinātajiem 11 023 *euro* (t.sk. atalgojums 8919 *euro*, VSAOI 23.59 %- 2104 *euro*):  1.3.1. galvenā valsts notāra vietnieks funkciju jautājumos (35. amatu saimes V līmeņa 13. mēnešalgu grupa): Piemaksa par papildu darbu 30 % apmērā no esošās mēnešalgas un Motivācijas piemaksa 30 % apmērā no esošās mēnešalgas (1435 *euro*/ mēn.) - 2584 *euro*;  1.3.2. Juridiskās nodaļas vadītāja (21. amatu saimes IV līmeņa 11. mēnešalgu grupa): Piemaksa par papildu darbu 30 % apmērā no esošās mēnešalgas (1164 *euro*/ mēn.) –1048 *euro*;  1.3.3. Informācijas sistēmu attīstības un atbalsta nodaļas vadītājs (19.4. amatu saimes V līmeņa 13. mēnešalgu grupa): Piemaksa par papildu darbu 30 % apmērā no esošās mēnešalgas (1917 *euro*/mēn.) –1725 *euro*;  1.3.4. Informācijas sistēmu attīstības un atbalsta nodaļas sistēmanalītiķis - informācijas sistēmu drošības pārvaldnieks (19.4. amatu saimes IV līmeņa 12. mēnešalgu grupa): Piemaksa par papildu darbu 30 % apmērā no esošās mēnešalgas (1578 *euro*/mēn.) – 1420 *euro*;  1.3.5. Funkciju vadības nodaļa vadītājas vietniece (35. amatu saimes III līmeņa 10. mēnešalgu grupa): Piemaksa par papildu darbu 30 % apmērā no esošās mēnešalgas (1287 *euro*/mēn.) – 1158 *euro*;  1.3.6. Funkciju vadības nodaļa referents (35. amatu saimes II līmeņa 9. mēnešalgu grupa): Piemaksa par papildu darbu 30 % apmērā no esošās mēnešalgas (1093 *euro*/mēn.) – 984 *euro.*  Izmaksas 2018. gadam informācijas sistēmas uzturēšanai (no 1. aprīļa līdz 31. decembrim): 85 351 *euro*  Kopā: Atlīdzība (EKK 1000) – **85 351 *euro*** (t.sk. atalgojums 69 060 *euro*, VSAOI 23.59 %– 16 291 *euro*):  1.1. Mēnešalga 2 sistēmanalītiķiem (19.4. amatu saimes V līmeņa 13. mēnešalgu grupa, 3. kategorija) 1917 *euro*/mēn x 9 mēn.x 2 amata vietas = 34 506 *euro*  1.1.1. Motivācijas piemaksa 40 % apmērā no plānotās mēnešalgu kopsummas –13 802*euro*  1.2. Mēnešalga 1 programmētājam (19.4. amatu saimes IV līmeņa 10. mēnešalgu grupa, 3. kategorija) 1647 *euro*/mēn x 9 mēn.= 14 823 *euro*  1.2.1. Motivācijas piemaksa 40 % apmērā no plānotās mēnešalgu kopsummas –5929 *euro.* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2017. gadam papildus nepieciešamos izdevumus sedz no valsts budžeta programmas 02.00.00 "Līdzekļi neparedzētiem gadījumiem".  Jautājumu par papildus nepieciešamo finansējumu 2018. gadam, risināt likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" izstrādāšanas laikā. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Iesniedzējs:

tieslietu ministrs Dzintars Rasnačs

Letiņa 67031734

Laima.Letina@ur.gov.lv

1. Latvijas algu un atlīdzību pētījums. Pieejams: <http://www.cv.lv/content/index.php?id=1378> [↑](#footnote-ref-1)